诗辞查询
借问襄王安在哉, 山川此地胜阳台。 今宵寓宿高塘馆, 神女何曾入梦来。
委存张公翊圣材, 几将贤德赞文台。 争教不霸江山得, 日月征曾入梦来。
别来老大苦修道, 炼得离心成死灰。 平生忆念消磨尽, 昨夜因何入梦来。
云压小桥深, 月到重门静。 冷蕊疏枝半不禁, 更著横窗影。 回首故园春, 往事难重省。 半夜清香入梦来, 从此熏炉冷。
朱唇玉羽下蓬莱。 佳时近早梅。 惜花情味久安排。 枝头开未开。 魂欲断, 恨难裁。 香心休见猜。 果知何逊是仙才。 何妨入梦来。 朱唇玉羽, 湖湘间谓之倒挂子, 岭南谓之梅花使, 十二月半方出。
桃李纷纷春事催。 桐花风定牡丹开。 天麟下作人间瑞, 玉燕清宵入梦来。 红玉酎, 紫霞杯。 五云深处望三台。 君家况有庭前柏, 好个擎天八柱材。
麻衣如雪一枝梅, 笑掩微妆入梦来。 若到越溪逢越女, 红莲池里白莲开。
夜雨滴空阶。 想见尊前赋咏才。 更觉鸣蛙如鼓吹, 安排。 惆怅流光去不回。 万事已成灰。 只这些儿尚满怀。 刚被北风吹晓角, 相催。 不许时间入梦来。
风卷江湖雨暗村, 四山声作海涛翻。 溪柴火软蛮毡暖, 我与狸奴不出门。 僵卧孤村不自哀, 尚思为国戍轮台。 夜阑卧听风吹雨, 铁马冰河入梦来。
九酝松醪一曲歌, 本图闲放养天和。 后人不识前贤意, 破国亡家事甚多。 万事销沈向一杯, 竹门哑轧为风开。 秋宵睡足芭蕉雨, 又是江湖入梦来。
浅浅妆成淡淡梅。 见梅忆着傍妆台。 书无鸿雁如何寄, 肠断摧归作么回。 千种恨, 百般猜。 为伊怀抱几时开。 可堪江上风头恶, 不放朝云入梦来。
锦书谁寄相思语。 天边数遍飞鸿数。 一夜梦千回。 梅花入梦来。 涨痕粉树发。 霜冷沙洲日。 心事莫惊鸥。 人间千万愁。
说著分飞百种猜。 泥人细数几时回。 风流可惯曾孤冷, 怀抱如何得好开。 垂玉箸, 下香阶。 凭肩小语更兜鞋。 再三莫遣归期误, 第一频教入梦来。
南国佳人去不回, 洛阳才子更须媒。 绮琴白雪无心弄, 罗幌清风到晓开。 冉冉修篁依户牖, 迢迢列宿映楼台。 纵令奔月成仙去, 且作行云入梦来。
辘轳金井梧桐晚, 几树惊秋。 昼雨如愁, 百尺虾须上玉钩¤琼窗春断双蛾皱, 回首边头。 欲寄鳞游, 九曲寒波不溯流。 亭前春逐红英尽, 舞态徘徊。 细雨霏微, 不放双眉时暂开¤绿窗冷静芳音断, 香印成灰。 可奈情怀, 欲睡朦胧入梦来。
红楼梦相关
红楼梦人物
红楼梦典籍